
ANUNŢ CONCURS


Spitalul Clinic „Nicolae Malaxa” organizează concurs pentru ocuparea următorului post vacant contractual, pe durată nedeterminată, în conformitate cu prevederile Ordinului nr. 166/2023 pentru aprobarea metodologiilor privind organizarea şi desfăşurarea concursurilor de ocupare a posturilor vacante şi temporar vacante de medic, medic stomatolog, farmacist, biolog, biochimist şi chimist din unităţile sanitare publice sau din direcţiile de sănătate publică, precum şi a funcţiilor de şef de secţie, şef de laborator şi şef de compartiment din unităţile sanitare fără paturi sau din direcţiile de sănătate publică, respectiv a funcţiei de farmacist-şef în unităţile sanitare publice cu paturi, modificat cu Ordinul 112/2024 privind modificarea anexei 1 la OMS 166/2023:

	[bookmark: _Hlk107817817]NUMAR POSTURI 
	POSTUL SCOS LA CONCURS 
	NIVEL STUDII
	
NIVEL POST 
	LOC DE MUNCĂ CONFORM STRUCTURĂ ORGANIZATORICĂ 
	
DURATA CONTRACTULUI 

	    1 post 
	    Medic Specialist
	Superioare
	Execuție
	Laborator Radiologie Imagistica Medicala – Computer Tomograf/poz.373 stat functii
	Nedeterminată, 6 ore/zi – 30 ore/saptamana 



Anunțul de concurs îndeplinește condițiile de publicare, conform Legii nr 166/2026 pentru modificarea art. 652 din Legea nr 95/2026 privind reforma in domeniul sanatatii, precum si pentru exceptarea de la prevederile alin (1) al art XII DIN Legea nr 141/2025 privind unele masuri fiscal – bugetare.

A. Condiţiile generale prevăzute de art.3 din Ordinul MS nr.166/2023:
   1) Poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnat/a definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotararea Guvernului nr 1336/2022 pentru aprobarea Regulamentului – cadru privind organizarea si dezvoltarea carierei personalului contractual din sectorul bugetar platit din fonduri publice.









B. Documente solicitate candidaţilor pentru întocmirea dosarului de concurs, conform art.8 alin (2) din OMS nr.166/2023:
a) formularul de înscriere la concurs, conform modelului prevăzut în anexa nr. 2 la Hotărârea Guvernului nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice (H.G. nr. 1.336/2022);
b) copia de pe diploma de licenţă şi certificatul de specialist sau primar pentru medici, medici stomatologi, farmacişti şi, respectiv, adeverinţă de confirmare în gradul profesional pentru biologi, biochimişti sau chimişti; 
c) copie a certificatului de membru al organizației profesionale cu viza pe anul în curs;
d) dovada/înscrisul din care să rezulte că nu i-a fost aplicată una dintre sancțiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătății, republicată, cu modificările și completările ulterioare, ori cele de la art. 39 alin. (1) lit. c) sau d din Legea nr 460/2003privind exercitarea profesiunilor de biochimist, biolog si chimst, infiintarea, organizarea si functionarea Ordinului Biochimistilor, Biologilor si Chimistilor in sistemul sanitar din Romania.
e) copii acte doveditoare pentru calcularea punctajului prevăzut în anexa nr. 3 la ordin;
f) certificat de cazier judiciar sau, după caz, extrasul de pe cazierul judiciar;
g) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
h) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
i) copia actului de identitate sau orice alt document care atestă identitatea, potrivit legii, aflate în termen de valabilitate;
j) copia certificatului de nastere.
k) copia certificatului de căsătorie sau a altui document prin care s-a realizat schimbarea de nume, după caz;
l) curriculum vitae, model comun european.

Documentele prevăzute la alin. (2) lit. d) şi f) sunt valabile 3 luni şi se depun la dosar în termen de valabilitate

Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.

Copiile de pe actele prevăzute la  lit. b), c), e), i), j) si k), precum și copia certificatului de încadrare într-un grad de handicap se prezintă însoțite de documentele originale, care se certifică cu mențiunea „conform cu originalul“.

Documentul prevăzut la lit.f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului, anterior datei de susținere a probei scrise și/sau probei practice. 

Certificarea tuturor copiilor se va efectua prin confruntare cu originalul a documentelor de către secretarul comisiei, prin aplicarea ștampilei conform cu originalul pe documentele depuse în copie.

Documentele vor fi prezentate într-un dosar, în ordinea mai sus menționată.

C. Formularul de înscriere se pune la dispoziţia candidaţilor prin secretariatul comisiei de concurs din cadrul Serviciului R.U.N.O.S. tel. nr. 021/2555405. Informaţii suplimentare pe site-ul spitalului: www.spitalmalaxa.ro.



D. Modalitatea şi termenul pentru depunerea documentelor.
In vederea participarii la concurs, candidaţii depun dosarul de concurs in termen de 10 zile lucrătoare de la data publicării anunţului de concurs, in intervalul orar 10.00 – 14.00.





 E. Condiţiile specifice necesare pentru ocuparea postului scos la concurs: 
          
· Diplomă de medic sau diplomă de licență în medicină(insotita de foaia matricola);
· Certificat de medic specialist in specialitatea Radiologie – Imagistica Medicala;
· Certificat de membru al Colegiului Medicilor – cu viza in termen;
· Atestat de studii complementare in Tomografie Computerizata;
· Asigurare de raspundere civila profesionala valabila la data concursului;
· Rezidențiat încheiat (copia carnetului de rezidentiat);

  F. Concursul constă în urmatoarele etape: 
a) selecția dosarelor de înscriere și stabilirea punctajului rezultat din analiza și evaluarea activității profesionale și științifice pentru proba suplimentară de departajare (proba D), prevăzută în anexa nr. 3 la ordin;
b) proba scrisă;
c) proba practica;

Se pot prezenta la următoarea etapă numai candidații declarați admiși la etapa precedentă.
G. Calendarul de desfăşurare a concursului:

	                                     Etapa
	Data calendaristică / interval

	Afişare anunţ concurs pe site-ul Ministerului Sanatatii, portalul posturi.gov.ro şi la avizierul si pe site-ul  Spitalului Clinic Nicolae Malaxa.
	16.10.2026

	Perioada depunere dosare candidaţi la sediul Spitalului Clinic Nicolae Malaxa.
	19.10.2026–30.10.2026     orele 10.00 – 14.00

	Selectia dosarelor de concurs pe baza îndeplinirii condiţiilor de participare
	02.11.2026 

	Afișare anunț evaluare dosare depuse de candidați
	03.11.2026 

	Data limită de depunere a contestaţiilor privind rezultatul selecţiei dosarelor
	04.11.2026 

	Data afişării rezultatelor contestaţiilor privind selecţia dosarelor
	05.11.2026

	Perioadă derulare probă scrisă
	09.11.2026 ora 9.00

	Afisare rezultate  probă scrisă
	09.11.2026 ora 15.00 

	Depunerea contestaţiilor privind rezultatele probei scrise
	10.11.2026 ora 15.00

	Afişarea rezultatului soluţionării contestaţiilor probei scrise
	11.11.2026

	Perioadă derulare proba practica
	12.11.2026 – ora 9.00

	Afisare rezultate probă practica
	12.11.2026 – ora 15.00 

	Depunerea contestaţiilor privind rezultatele probei pratice
	13.11.2026 

	Afişarea rezultatului soluţionării contestaţiilor probei practice
	16.11.2026 

	Afişarea rezultatului final al concursului
	17.11.2026


H.  Bibliografia: Conform anexei prezentului anunţ de concurs.

 I. Tematica pentru concurs:
· Conform anexei prezentului anunţ de concurs.
 J.  Concursul va avea loc la sediul Spitalului Clinic”Nicolae Malaxa”, situat in Sos. Vergului, Nr 12, Sector 2, București, proba scrisa  în data de 09.11.2026 iar  proba practica în data de 12.11.2026.
 K. Metodologia privind condiţiile de participare şi de desfăşurare a  concursului si fisa de post constituie anexe a prezentului anunț de concurs.

NU SE ADMITE COMPLETAREA DOSARULUI DE CONCURS DUPĂ DEPUNEREA ACESTUIA, CU EXCEPŢIA DEPUNERII ULTERIOARE A CAZIERULUI JUDICIAR, în original, CARE VA FI PREZENTAT LA PRIMA PROBA DE CONCURS.




TEMATICA
I. PROBA SCRISA
1. Principii fizice și tehnice ale radiologiei convenționale.  
2. Dozimetrie, radiobiologie, indicațiile tehnicilor în radiologie.  
3. Principiile fizice și tehnice ale tomografiei computerizate.  
4. Principiile fizice și tehnice ale imagisticii prin rezonanță magnetică . 
5. Artefactele în IRM; substanțele de contrast în IRM; valoarea și indicațiile IRM.  
6. Principiile fizice și tehnice ale ecografiei.  
7. Substantele de contrast radioimagistice: clasificare, mecanisme de acțiune, reacții adverse, profilaxie.
8. Noțiuni de informatică imagistică.  
9. Noțiuni de imagistică moleculară.  
10. Radioprotecție: principii, metode și management.  
11. Anatomie radioimagistică neuroradiologică. 
12. Diagnosticul radioimagistic al anomaliilor congenitale și de dezvoltare a sistemului nervos central și manifestări extracraniene ale unor sindroame cu determinism congenital.  
13. Diagnosticul radioimagistic al patologiei neurologice vasculare.  
14. Diagnosticul radioimagistic al traumatismelor cranio-cerebrale. 
15. Diagnosticul radioimagistic al tumorilor intracraniene. 
16. Diagnosticul radioimagistic al bolilor neuroinflamatorii, neuroinfecțioase și neurodegenerative. 
17. Diagnosticul radioimagistic al hidrocefaliei. 
18. Diagnosticul radioimagistic al patologiei coloanei vertebrale. 
19. Anatomia radioimagistică a capului și gâtului; diagnosticul radioimagistic al anomaliilor congenitale ale capului și gâtului. 
20. Diagnosticul radioimagistic al patologiei osului temporal, bazei de craniu, scheletului facial, nervilor cranieni și orbitei. 
21. Diagnosticul radioimagistic al patologiei tiroidiene, paratiroidiene și spațiului visceral, nasului, nazofaringelui, sinusurilor paranazale, hipofaringelui, laringelui și ganglionilor limfatici cervicali.  
22. Diagnosticul radioimagistic al patologiei spațiilor masticator, parotidian și carotidian, a cavității orale, orofaringelui și spațiului retrofaringian.  
23. Anatomia radioimagistică a toracelui; tehnica și protocoalele explorărilor radioimagistice în examinarea toracelui; diagnosticul radioimagistic al variantelor anatomice ale componentelor toracelui. 
24. Semiologia radioimagistică în patologia toracică; aspectului radioimagistic normal și complicațiile asociate dispozitivelor medicale utilizate în patologia toracică. 
25. Diagnosticul radioimagistic al afecțiunilor inflamatorii acute și cronice alveolare, interstițiale, bronșice; afecțiunilor pleurale; afecțiunilor peretelui toracic, diafragmei și patologia toracelui operat. 
26. Diagnosticul radioimagistic al tuberculozei pulmonare; afecțiunilor pulmonare în cazul pacienților imunocompetenți și imunocompromiși. 
27. Diagnosticul radioimagistic al hipertensiunii pulmonare; bolilor obstructive pulmonare și de căi respiratorii. 
28. Diagnosticul radioimagistic al afecțiunilor cu localizare mediastinală; bolilor pulmonare congenitale. 
29. Diagnosticul radioimagistic și stadializarea tumorilor primitive bronho-pulmonare; diagnosticul și managementul radioimagistic al nodulilor pulmonari. 
30. Anatomie radioimagistică și embriologie cardiovasculară; variante anatomice; tehnicile radioimagistice utilizate în evaluarea cardiacă și a vaselor; tehnici de postprocesare în evaluarea  radioimagistică cardio-vasculară; indicații, contraindicații și pericole potențiale. 
31. Diagnosticul radioimagistic în patologia congenitală cardiacă; patologia congenitală și dobândită valvulară; cardiomiopatii; miocardite; boli cardiace asociate diabetului zaharat și bolilor renale. Caracteristicile radioimagistice ale cordului de sportiv. 
32. Diagnosticul radioimagistic în: masele cardiace; patologia pericardului; patologia arterelor coronare. 
33. Diagnosticul radioimagistic în: patologia aortei; arterei pulmonare; venei cave superioare și inferioare. 
34. Diagnosticul radioimagistic în evaluarea patologiei vaselor periferice; diagnosticul vascular prin ecografie Doppler, angiografie CT, angiografie RM. Diagnosticul radioimagistic al grefelor și protezelor vasculare și al cordului operat. 
35. Anatomia radioimagistică și variante anatomice ale sistemului digestiv și glandelor sale anexe; substanțe de contrast utilizate în evaluarea organelor abdominale; tehnici radioimagistice și de postprocesare utilizate în evaluarea sistemului digestiv și a glandelor sale anexe; indicații și contraindicații ale tehnicilor radioimagistice relevante pentru evaluarea sistemului digestiv.  
36. Diagnosticul radioimagistic al patologiei esofagului, stomacului și duodenului. 
37. Diagnosticul radioimagistic al patologiei intestinului subțire și gros. 
38. Diagnosticul radioimagistic al patologiei ficatului și căilor biliare, inclusiv transplantul hepatic; criteriile RECIST. 
39. Diagnosticul radioimagistic al patologiei pancreasului, splinei, peritoneului, mezenterului și peretelui abdominal. 
40. Anatomia radioimagistică a: aparatului excretor; retroperitoneului; prostatei; structurilor intrascrotale. Fiziologia excreției renale a substanțelor de contrast; fiziologia micțiunii. Urografia intravenoasă: indicații, tehnică, riscuri, precauții. Utilizarea substanțelor pe bază de Gadolinium la pacienții cu risc; precauții. 
41. Diagnosticul radioimagistic al: variantelor anatomice renale; malformațiilor renale, a căilor urinare și ureterelor; litiazei urinare și obstrucției urinare. 
42. Diagnosticul radioimagistic al tumorilor renale și tumorilor de căi urinare; bolilor renale chistice. 
43. Diagnosticul radioimagistic al: infecțiilor renale, perirenale și ale tractului urinar; nefropatiilor medicale și vasculare. Transplantul renal: aspect radioimagistic normal și diagnosticul radioimagistic al complicațiilor. 
44. Diagnosticul radioimagistic al: traumatismelor aparatului excretor; patologiei vezicii urinare și uretrei masculine. Explorarea radioimagistică a uretrei masculine. 
45. Diagnosticul radioimagistic al patologiei: prostatei; testiculului și scrotului; patologiei peniene și al tulburărilor de dinamică sexuală. 
46. Diagnosticul radioimagistic al patologiei glandelor suprarenale. 
47. Anatomia radioimagistică a pelvisului feminin și a organelor de reproducere feminine; diagnosticul. radioimagistic al malformațiilor uterine. 
48. Diagnosticul radioimagistic al: patologiei tumorale miometriale și endometriale; afecțiunilor colului uterin. Diagnosticul radioimagistic al uterului operat. 
49. Diagnosticul radioimagistic al: patologiei uterine asociată cu sarcina, nașterea și în perioada postpartum; abdomenului acut la gravide. Pelvimetria IRM – principii și măsurători. IRM fetal – principii și stadiile dezvoltării embrionare și fetale.  
50. Histerosalpingografia: indicații, tehnică, complicații; diagnosticul radioimagistic al: patologiei ovariene,inclusiv modificări asociate cu sarcina, postpartum, postchirurgical; patologiei trompelor uterine; prolapsului genital. Algoritmul de explorare și diagnosticul radioimagistic al infertilității. 
51. Anatomia radioimagistică, variante anatomice și tehnici radioimagistice de examinare a aparatului locomotor (indicații, contraindicații, pericole); diagnosticul radioimagistic al traumatismelor acute si cronice ale aparatului locomotor. 
52.  Diagnosticul radioimagistic al infecțiilor aparatului locomotor. 
53. Diagnosticul radioimagistic al tumorilor și leziunilor pseudotumorale ale aparatului locomotor.
54. Diagnosticul radioimagistic al afecțiunilor hematologice, metabolice, endocrine și toxice ale aparatului locomotor; afecțiuni de dezvoltare și afecțiuni pediatrice ale aparatului locomotor.
55. Diagnosticul radioimagistic al afecțiunilor articulare și al altor afectiuni ale aparatului locomotor (al bolii Paget; sarcoidozei; osteoartropatiei hipertrofice; osteoporozei regionale migratorii; osteonecrozei aseptice, incluzând boala Legg-Calvé- Perthes și boala Scheuermann; calcificărilor/osificărilor de țesut moale). 
56. Noțiuni de embriologie, anatomie și fiziologie mamară și a structurilor asociate; tehnicile radio-imagistice în patologia mamară: principii, achiziția imaginilor, poziționări, avantaje, indicații, limite, utilizarea substanțelor de contrast. 
57. Diagnosticul radioimagistic al sânului normal, variantelor anatomice și induse fiziologic ale sânului; semiologie elementară imagistică senologică; lexiconul standardizat şi categoriile de risc ale diagnosticului mamar (BIRADS sau alte sisteme). 
58. Diagnosticul radioimagistic al leziunilor mamare benigne, de graniță și maligne; al leziunilor mamare la bărbat. 
59. Managementul clinic și radioimagistic al pacientelor simptomatice; al patologiei mamare la grupe particulare de pacienți (bărbați, copii, adolescente, sarcină, lactație); evaluarea radioimagistică a  extensiei locoregionale şi a leziunilor mamare maligne concomitente. 
60. Indicaţiile şi contraindicaţiile manoperelor intervenţionale senologice ghidate imagistic; tratamentului chirurgical al cancerului mamar; tratamentului chimioterapic și radioterapic al cancerului mamar. Evaluarea radioimagistică a sânului tratat. Noţiuni de bază privind tehnicile terapeutice senologice ghidate imagistic. Noțiuni privind screeningul cancerului mamar. 
61. Principii privind explorarea radioimagistică în patologia pediatrică: noțiuni de dezvoltare anatomică  în copilărie; principiul ALARA, cerințe de radioprotecție și aplicarea lor practică; valoarea, indicațiile și algoritmii de aplicare a tehnicilor imagistice la vârsta pediatrică; particularități ale administrării substanțelor de contrast la copii. 
62. Diagnosticul radioimagistic al patologiei creierului, măduvei spinării, capului și gâtului la pacienții cu vârsta pediatrică. 
63. Diagnosticul radioimagistic al patologiei toracelui și a aparatului cardiovascular la pacienții cu vârstă pediatrică. 
64. Diagnosticul radioimagistic al patologiei abdomenului la pacienții cu vârstă pediatrică. 
65. Diagnosticul radioimagistic al patologiei aparatului locomotor și a sindroamelor neurocutanate la pacienții cu vârstă pediatrică. 
66. Principii și tehnici de angiografie / flebografie diagnostică. 
67. Principii și tehnici de radioimagistică interventională vasculară. 
68. Principii și tehnici de radioimagistică intervențională nevasculară : biopsie, termoablație, aspirație de fluide și drenaj al abceselor pe cale percutană. 
69. Principii și tehnici de radioimagistică intervențională nevasculară: intervenții hepatobiliare, intervenții genito-urinare, biopsia cu ac fin a nodulilor limfatici sau tiroidieni. 

ANEXA nr.3: METODOLOGIE de calcul al punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D)
	Nr. crt.
	Activitatea profesională şi ştiinţifică
	Punctajul

	1.
	Rezidenţiat prin concurs în specialitatea pentru care candidează
	5 puncte

	2.
	Media la examenul de specialitate
	*)

	3.
	Media la examenul pentru obţinerea titlului de medic primar
	**)

	4.
	Doctorat
	5 puncte

	5.
	Doctorand la data concursului (atestat de rectoratul universităţii de medicină şi farmacie sau de Academia de Ştiinţe Medicale la data înscrierii la concurs)
	2 puncte

	6.
	A doua specialitate confirmată prin ordin al ministrului sănătăţii
	7 puncte***)

	7.
	Fiecare atestat de studii complementare obţinut
	3 puncte

	8.
	Activitate ştiinţifică, dovedită pe bază de adeverinţă cu totalul punctajului înregistrat la colegiul profesional la care candidatul este în evidenţă în ultimii 5 ani
	1/10 puncte din punctajul candidatului obţinut prin programele de educaţie medicală continuă, creditate de colegiile profesionale (se acordă maximum 50 de puncte)

	9.
	Activitate de organizare (minimum un an)
a) manager de spital sau alte instituţii sanitare
	****)
3 puncte

	
	b) funcţie de conducere în cadrul direcţiei de sănătate publică judeţene, respectiv a municipiului Bucureşti
	3 puncte

	
	c) funcţie de conducere în cadrul Ministerului Sănătăţii sau în alte unităţi ale ministerului cu rol de management sanitar sau educaţional la nivel naţional
	3 puncte

	
	d) şef de secţie, şef laborator, farmacist-şef.
	2 puncte

	
	e) atestat de studii complementare în managementul sanitar sau în conducerea serviciilor medicale ori sociale acordate în plus faţă de cele prevăzute la nr. crt. 7
	3 puncte

	10.
	membru al societăţii/asociaţiei de specialitate cu o vechime de minimum 6 luni la data concursului
	3 puncte

